เสียงร้องก็สำคัญ บอกรักผ่านภาษากาย เสริมสร้างสัมพันธ์อันดี ท่าทางบอกความหมาย
การส่งเสียง 3 แบบนี้เป็นวิธีง่ายๆ ที่นกใช้บอกว่าอยู่กับคุณแล้วมีความสุขสนุกจัง ยิ่งถ้านกเจื้อยแจ้วเป็นพิเศษเวลาเห็นคุณเดินเข้ามาในห้องละก็ นั่นละสัญญาณที่ดีว่านกชอบคุณ เสียงจะงอยปากกระทบกันหรือเสียงครางไม่ต้องดังเสมอไป นกบางตัวก็ทำเสียงแค่เบาๆ หรือแทบไม่ได้ยิน แต่ไม่ว่าจะดังหรือเบาก็แปลว่านกกำลังมีความสุข อยากเล่นอยากมีปฏิสัมพันธ์กับคุณนั่นแหละ วิธีหนึ่งที่นกหงส์หยกใช้บอกว่าอยากให้คุณอุ้มหรือลูบ ก็คือเดาะลิ้นกับจะงอยปากดังคลิกๆ นั่นเอง ถ้าเวลาอยู่กับคุณแล้วนกทำแบบนี้ละก็ แสดงว่านกรักและกำลังเรียกร้องความสนใจจากคุณ เพราะนั่นแหละชัดเลย ว่านกหงส์หยกชอบและอยากอยู่ใกล้คุณ ถ้านกหงส์หยกชอบเอาหัวมาดุนๆ แถวมือคุณ หรือโดดมาเกาะตามตัว ทำท่าเหมือนจะแต่งขนให้คุณ แล้วก็ถูไถซุกไซ้ซอกคอ รู้ได้เลยว่านกหงส์หยกกำลังแสดงความรัก และรู้สึกปลอดภัยเมื่ออยู่ใกล้คุณ เรามักมองว่าปีกนกก็แค่ใช้บิน แต่สำหรับนกพันธุ์ต่างๆ รวมถึงนกหงส์หยก ปีกเป็นเหมือนสื่อภาษากายเลยทีเดียว อย่างถ้านกหงส์หยกกระพือปีกพั่บๆ เหมือนจะบินอยู่กับที่ ก็แปลว่านกกับคุณมีสัมพันธ์อันดีระหว่างกัน เพราะนกหงส์หยกจะตีปีกก็ต่อเมื่ออยู่กับคุณแล้วมีความสุข หางก็เหมือนปีก ที่บอกได้ว่านกหงส์หยกกำลังมีความสุข เวลานกกระดิกหาง (เหมือนหมานั่นแหละ) แปลว่านกดีใจที่ได้เจอคุณ แต่บางทีก็แปลว่านกกำลังจะทำธุระส่วนตัวเหมือนกันนะ นอกจากนี้ถ้านกหงส์หยกกระดิกหางขึ้นลง ส่วนใหญ่ก็แปลว่านกกำลังมีความสุขเหมือนกัน รวมถึงบอกเป็นนัยว่าชอบคุณจัง ท่าทางของนกเวลาอยู่ใกล้คุณ บอกได้เยอะเลยว่านกรู้สึกยังไงกับคุณ ให้สังเกตท่าทางของนก รวมถึงภาษากายอื่นๆ อย่างการกระพือปีกและกระดิกหาง จะทำให้คุณเข้าใจนกมากขึ้น ว่าอยู่กับคุณแล้วสุขกายสบายใจหรือเปล่า  ถ้านกทำตัวสบายๆ ไม่ตัวแข็งทื่อ ปกติจะแปลว่ามีความสุข สบายใจเมื่ออยู่ใกล้คุณ  ถ้านก "ก้ม/ผงก" หัวแล้ว "ยื่น" ไปทางคุณ แสดงว่าสบายใจ อยากให้คุณเกาหรือลูบหัวให้หน่อย  แต่ถ้านกตัวแข็งทื่อ ไม่ว่าจะทำท่าอะไรก็ตาม แถมขนฟู อยู่ไม่สุข โยกตัวซ้ายขวา แสดงว่ากำลังอึดอัด ไม่พอใจ หรือไม่ไว้ใจคุณ ถ้าคุณเห็นนกทำแบบนี้เมื่อไหร่ ก็ถอยออกมาก่อนดีกว่า นกคงยังไม่คุ้นเคยกับคุณหรือไม่ชอบขี้หน้าคุณซะเลย การลืมให้อาหารหรือน้ำ นอกจากจะเป็นอันตรายต่อสุขภาพนกแล้ว นานๆ ไปนกอาจถึงขั้นเศร้าแล้วเลิกเชื่อใจคุณไปเลย เพราะงั้นต้องจัดเตรียมอาหารและน้ำสะอาดไว้ให้นกเสมอ อาหารที่ให้ก็ต้องดีมีประโยชน์ด้วยล่ะ  นกต้องได้กินอาหารอย่างเมล็ดพืช ธัญพืช ถั่ว ผัก อาหารเม็ด รวมถึงผลไม้เป็นบางครั้งด้วย  "ห้าม" ให้นกกินช็อคโกแลต อะโวคาโด อาหารเค็มจัด หรือขนมกรุบกรอบต่างๆ ของคน นกมองว่ากรงของมันเป็นบ้านที่อยู่ในบ้านของคุณอีกที เพราะงั้นคุณต้องจัดกรงให้นกอยู่สบายที่สุดเท่าที่จะทำได้ จะได้อยู่ในบ้านคุณอย่างปลอดภัย และรักใคร่คุณมากขึ้น กรงนกต้องใหญ่พอ และต้องไม่ให้ถูกแดดโดยตรง รวมถึงอยู่ในมุมสงบที่สัตว์เลี้ยงตัวอื่นมารบกวนไม่ได้ และไกลจากเสียงดังๆ ที่อาจทำนกตกใจกลัว อย่างเสียงทีวีหรือวิทยุ นกหงส์หยกชอบเล่นเป็นชีวิตจิตใจ เพราะงั้นคุณก็หาของเล่นหรือเกมใหม่ๆ มาท้าทายนกเข้าไว้ นกจะได้มีความสุขสนุกสนาน  หาอะไรที่นกปีนเล่นได้ รวมถึงพวกของเล่นสีสันสดใสและมีเสียงดึงดูดความสนใจ  หาชิงช้ามาใส่ไว้ในกรง แล้วอย่าลืมคอนไล่ระดับ ไว้ให้นกกระโดดขึ้นกระโดดลง  ของเล่นที่นกจิกต้องปลอดภัย อย่างพวกของเล่นไม้ หรือลูกปัดแข็งๆ ที่ใหญ่พอให้นกจิกหรือเคี้ยวเล่นได้ไม่อันตราย ทำได้โดยแสดงให้นกเห็นว่าอยู่กับคุณแล้วปลอดภัยแถมสนุกและเต็มไปด้วยความรัก หมั่นพูดคุยกับนกด้วยน้ำเสียงสงบนุ่มนวล รวมถึงปล่อยให้นกกินและเล่นนอกกรงบ้าง ที่สำคัญคือทำให้นกรู้สึกว่าเข้ามาเล่นกับคุณได้ไม่น่ากลัว ถ้าคุณทำแบบนี้เรื่อยๆ รับรองว่านกจะรู้สึกปลอดภัยและสบายใจที่อยู่ใกล้คุณ เดี๋ยวก็แสดงความรักออกมาเอง ปกติรูม่านตาคนจะหดขยายก็เวลามืดหรือสว่าง แต่รูม่านตาของนกหงส์หยกจะหดขยายตามอารมณ์และสภาพแวดล้อม นกหงส์หยกควบคุมให้รูม่านตาขยาย (flashing) และหด (pinning) ได้ ซึ่งแปลว่านกกำลังตื่นเต้นหรือพอใจ แต่บางทีก็หมายความว่านกกำลังกลัวหรือกังวลเช่นกัน ถ้านกเห็นคุณแล้วรูม่านตาขยายออกแล้วหดลง เป็นไปได้มากว่านกชอบคุณ โดยเฉพาะเวลาอยู่ใกล้ๆ กัน นกห้อยหัวลงเป็นเรื่องปกติ โดยเฉพาะตอนมีความสุขและรู้สึกปลอดภัย เพราะตอนทำท่าแบบนี้นกจะไร้ทางสู้โดยสิ้นเชิง ถ้าเวลาอยู่กับคุณแล้วนกหงส์หยกห้อยหัวลงละก็ แปลว่านกรักและเชื่อใจคุณน่าดู นกหงส์หยกใช้จะงอยปากทำหลายอย่างด้วยกัน ตั้งแต่จิกกินอาหารทั่วไป จนถึงสื่อความหมายบางอย่าง ถ้านกหงส์หยกของคุณทำท่าทำทางต่อไปนี้ แปลว่านกกำลังมีความสุขและรู้สึกปลอดภัยเมื่อใกล้คุณ  บดจะงอยปากเข้าด้วยกัน บดกรอดๆ ซ้ายขวาไปมาเหมือนเวลาคุณขบฟัน แปลว่านั่นแหละนกมีความสุข  ทำท่าเหมือนจะจิก แต่ไม่ได้จิกจริงๆ นั่นก็เป็นวิธีเล่นกันอย่างหนึ่งของนกหงส์หยก ถ้านกหงส์หยกของคุณเอาปากงับคุณเบาๆ โดยไม่ออกแรงจิกให้คุณเจ็บตัวละก็ แปลว่ารักดอกจึงหยอกเล่นไงล่ะ  ข้อนี้อาจจะดูแปลก แต่การขย้อนอาหารออกมาให้ หรือขย้อน "ใส่" คุณ แปลว่านกรักคุณน่าดูเลยล่ะ แต่ต้องควบคู่ไปกับรูม่านตาที่หดตัวกับท่าผงกหัวน่ารักๆ ทันทีหลังขย้อนด้วยนะ
ทุกเสียงพูด ร้องเพลง หรือผิวปากนั้นมีความหมาย. สังเกตเสียงครางหรือกระทบจะงอยปาก. บางทีอาจมีเดาะลิ้น. นกน้อยมาซุกไซ้คุณหรือเปล่า. สังเกตปีกนก. หางก็ด้วย. ท่าทางก็สำคัญ. ตอบสนองทุกความต้องการทางร่างกายของนก. ทำให้นกรู้สึกปลอดภัย. หาของเล่นให้หน่อย. สร้างความไว้เนื้อเชื่อใจ. สังเกตดวงตาของนก. นกเกาะห้อยหัวหรือเปล่า. สังเกตวิธีขยับหัวและจะงอยปาก.
https://www.wikihow.com/Tell-if-Your-Pet-Budgie-Likes-You https://www.wikihow.com/Tell-if-Your-Pet-Budgie-Likes-You https://www.wikihow.com/Tell-if-Your-Pet-Budgie-Likes-You https://www.wikihow.com/Tell-if-Your-Pet-Budgie-Likes-You
Listening for Sounds That Indicate Your Parakeet Likes You Observing Body Language to Tell Whether Your Parakeet Likes You Encouraging Your Parakeet to Like You Noticing Movements That Indicate Your Parakeet Likes You